  Анжелика Тихонова корреспондент Удмуртиын нылпи лагере путёвкалэн дуныз 12 сюрс 600 манет котыр луоз. 27-тӥ южтолэзе улосвыл кивалтэтлэн азьвалтэтаз со сярысь ивортӥз элькунысь дышетонъя но тодосъя министрлэн воштӥсез Зоя Суворова. Туэ элькунамы тазалыкез юнматонъя нылпи лагерьёсын, нылпи санаторийёсын, нуназеосы ужась лагерьёсын, профилья лагерьёсын, ужан но шутэтскон но палаткаосын лагерьёсын 700 пала пӧртэм сменаос усьтӥськозы. Нылпи санаторие путёвкалэн шоро-куспо дуныз 14 сюрс 300 манет луоз (одӥг нуналлы 680 манет), нош эмъяськонъя но тазалыкез юнматонъя лагере — 19 сюрс 700 манет (нуналаз 800 манет). Ӝыны дунэз элькун коньдэт тыроз. Тросэз сменаос 18 нуналозь кулэсмозы. «Нялтас вераса, анай-атайёслы но нылпиослы огшоры лагерьын 18 нунал улон кельшегес, 24 нунал уггес. Нош тазалыкез юнматон лагерьёсын озьы ик кылёз — 21 но 24 нунал», — валэктӥз Суворова. Огъя вераса, 2017-тӥ арын Удмуртиын 120 сюрс пиналъёс шутэтскозы. Солы элькун коньдэтысь 131 миллион манет висъязы. Тегъёс: Удмуртия пиналъёс Мерлык шутэтскон гужем  